TV7 PIIBLIKOOL
JUMALA UUT LOOV TÖÖ Ärkamise ajalugu
Tere tulemast TV7 Piiblikooli. Oleme jõudnud oma piiblikooli
viimase õpetusterviku juurde, mis sisaldab kokku 8 õpetust.
Esimese õpetuse teema on "Jumala uut loov töö-
ärkamise ajalugu" ja meid õpetab direktor Tapani Talikainen.
Enne õpetust jääme vaikseks ja palvetame koos.
Kallis Taevane Isa, Püha Jumal, me täname Sind selle eest,
et sa räägid meile oma Sõna läbi ja avaldad mele tulevasi asju,
kui me jälgime tunnustähti ja prohveteeringuid,
asju, mis maailmas toimuvad. Muuda meie silmad,
kõrvad ja südamed vastuvõtlikeks sellele, mida tahad meile täna anda,
et see saab meie usku kinnitama,
tuua turvalisust ja rõõmu,. et kõik, mis maailmas toimub,
on Sinu kätes. Jeesuse Kristuse nimel, aamen.
Tapani Talikainen, ole lahke.
Rõõm on jätkata seda piiblikooli koos teiega.
Tahan soovida sulle isiklikult armu ja rahu,
mis on pärit meie Taevaselt Isalt läbi Jeesuse tundmise.
Teame, et Jumala Sõna on läbinisti prohvetlik,
ilmutades meile Jumala tahtmist ja plaane
kuni koguduse ja valitud rahva, Iisraeli rahva, ajastu lõpuni.
Jumal annab rhema-sõna kujul meile koguduse
prohvetite kaudu aktuaalset teadet, mis aitab meil näha,
mille keskel me elame ja tegema õigeid valikuid.
Kogen oma vaimus vajadust palvetada ja oodata
suurt rahvuslikku ärkamist, et Jumal võiks kõigepealt
muuta meie kalli maa ja rahva saatust, juhtida elama Jumala
meele järgi ning võtma vastu kõik Jumala õnnistused.
Sina palvetad ka kindlasti ärkamist.
Üks elava usu tunnus on, et me palvetame ja
hoolitseme oma päästmata sõprade, sugulaste,
kogu rahva inimeste eest, et nad võiksid leida selle elu,
mida Taevane Isa pakub Kristuse tundmises ja
Jumala Sõnas.
Et me "leiaksime abi õigel ajal," nagu Piibel õpetab.
Kui valmistasin ette seda õpetust, kogesin, et Jumal andis
sissejuhtatuseks ühe prohveteeringu
Haggai raamatust 1:9-10, loen selle teile ette:
"Te loodate palju, aga vaata, kõik väheneb; te toote koju, aga
mina puhun selle ära. Mispärast? küsib vägede Issand. Minu koja
pärast, sest see on varemeis, teie aga jooksete igaüks omaenese
koja asjus. Seepärast keelab taevas teile kastet ja maa oma vilja."
Kui me ootame ja palvetame ärkamist,
leidsin sellest kirjakohast ka mõned nõuded,
mis Püha Vaim on meile andnud.
Ta palub meid paluma ja palvetama,
panema oma asjad Jumala järjekorda.
Me peame kõigepealt otsima seda, mis on Jumala oma ja alles
siis oma asju.
Kogen, et pean meelt parandama. Minu oma ajakasutus,
palveelu, piiblilugemine on tihti sunnitud tahaplaanile jääma
igapäevaste kiirete asjade tõttu.
Kui me ootame ja palvetame ärkamist, peame ka valmistuma
vastu võtma seda suurt Püha Vaimu kingitust.
Kui palvetan, kogen selgelt, kuidas Püha Vaim räägib
mulle: "Annan teile väelise kuid lühiajalise ärkamise.
See saab juhtuma keset ahastust."
Kui küsin Jumala käest, mis tähendab "keset ahastust,"
meenub mulle prohveteering 1970-ndatest,
milles öeldi, et tuleb end ette valmistada,
kuna algamas on kristlaste tagakiusamine.
Tagakius ei keskendu välistele asjadele,
elu heaolule, ihu puutumatusele,
vaid südametele. Sünnib see, et Jumala Sõna tähtsus
surutakse maha ja kaotatakse piiblipõhine usk, mida tunnistame.
Kui loen neid asju lehest, kogen sügavat ahastust,
kuidas õiged asjad muudetakse valedeks ja vastupidi.
Öeldakse, et maailma suurim vajadus on kogeda
Püha Vaimu ärkamist.
Jumala Sõna töötab nii, et kui see tuuakse esile,
inimesed saavad selle läbi päästetud.
Nad pöörduvad, parandavad meelt ja hakkavad Kristust järgima.
Aga tänapäeval me ei näe, et suured rahvahulgad
pöörduksid korraga Püha Vaimu töö läbi
ning et selle tagajärjel ühiskond kogeks muutuseid.
Me ei ole seda ammu näinud ja saame palvetada.
Kui me ei lase Pühal Vaimul äratada pidevalt meie südameid,
koguduse südameid, siis meie usuelu muutub religioosseks eluks.
Me kuivame kokku, Jumala tuli ei põle enam meie sees.
Jumal tahab sünnitada uut elu ja muutuseid.
Luther omal ajal ütles, et me vajame pidevat usupuhastust,
pöördumist tagasi Piibli põhitõdede juurde.
Inimestena me kipume eksima ära Jumala sirge tee pealt.
Arvan, et lisaks pidevale usupuhastusele,
vajame ka ärkamist oma eludes, oma perekondades,
kogu rahva keskel.
Vestlesin kord ühe pastoriga, rääkisin ärkamise ootusest
ja palvetamisest ning ta ütles selle peale, et selline ärkamine
pole tulekul, Piibel ju prohveteerib suurt loobumise ja eksituste aega.
Aga ütlesin Jumalale, et mina palvetan ja ootan ärkamist
isegi kui see ei saa kunagi sündima.
Elav usk püüab näha vaimusilmadega Jumala vihmasadu.
Leiame Piiblist palju tõotusi, kus Jumal lubab,
et meie ajastu lõpul saab toimuma suur ärkamine.
Tiituse 2:11 ütleb: "Jah, Jumala arm on ilmunud päästvana
kõigile inimestele."
Jumal tahab koguda kokku suure saagi oma taevastesse varaaitadesse.
Apostel Paulus julgustab kõiki, kes Issanda nime tunnistavad,
hoolitsema, et ükski ei jääks välja Jumala armust.
Ärkamise igatsusest ja vaimust räägib hümn 504,
mis sai alguse Pohjanmaalt Lapualt 1930-ndatel ja mille sõnad kirjutas
luuletaja Eino Malmivaara. Sõnad kõlavad nii:
"Oh, vala juba välja oma vaim ja ärata Soome noorsugu."
Tema sees põles ärkamise ootuse leek ja ta pani selle sõnadesse:
"Me kaldume kõrvale, me eksime,
me hävineme rahvaste ja indiviididena,
kui Sina, Issand, ei ärata meid."
Jah, me sureme oma pattudesse, nagu Piibel õpetab.
Kui uurisin evangeeliumitest Jeesuse õpetusi,
näiteks Mt 24:12 Jeesuse räägib lõpuaegadest,
et seadusevastasus ehk elu ilma Jumalata, Piiblist lahtiütlemine,
saab kasvama ning selle tõttu paljude armastus jahtub.
See on kui külvamise ja niitmise seadus,
kui me keeldume Jumala Sõna tõest, meie armastus jahtub ja toimub
suur loobumine.
Leiame lõpuaegadega seostuva tõotuse suurest ärkamisest,
Matteuse 13, kus Jeesus õpetab jüngritele taevariigist
erinevate tähendamissõnade abil.
Üks tähendamissõna räägib raiheinast ja nisust.
Raihein sümboliseerib vaenlase külvatud asju inimeste keskel,
nisu jällegi Jumala Sõna.
Jüngrid paluvad kohe, et Jeesus lubaks neil minna raiheina kokku
korjama, et puhas nisu võiks esile tulla.
Jeesus aga ütles, et nad laseksid neil mõlemal kasvada,
lõikus tuleb ja inglid eraldavad nisu raiheinast.
Nisu kogutakse taevastesse aitadesse,
raihein põletatakse igaveses tules.
Mõistan, et Jumal räägib selles kirjakohas suurest ärkamisest,
mida jääme ootama.
Kogen, et see on millestki tingitud, see saab juhtuma koguduse läbi
ja meie ülesanne on end ette valmistada Jumala Sõnas.
Teine kirjakoht, mille leidsin otsides vastuväidet selle mehe
arvamusele, et ärkamist ei toimu, on Ilmutuse 2 ja 3.
Seal tuuakse välja kõrvuti Filadelfia ja Laodikeia kogudused.
Nad mõlemad tunnistavad Kristust, aga sisemine elu on hoopis erinev.
Filadelfia kogudus on Piibli järgi vennaliku armastuse kogudus,
kus on Jumala agape-armastus. Jeesus ütleb:
"Oled hoidnud tallel mu sõna ega ole salanud mu nime."
Jumal lubab avada uksed, arvan, et selle all Ta mõtleb suurt ärkamist.
Nagu Paulus ütleb 1Kr 16:9: "Mulle on siin avanenud uks
suureks ja tõhusaks tööks, ent vastaseid on palju."
Filadelfia ja Laodikeia on kõrvuti ning seda viimast Jeesus noomib.
Laodikeia ütleb: "Ma olen rikas ja mul on rikkust küllalt
ning mul ei ole puudu millestki."
Jeesus aga ütleb: "Sa oled vilets ja armetu ja vaene ja pime ja alasti."
Ta palub ostma salvi, et silmad näeksid jälle
ja valged riided ehk Jeesuse vere, millesse riietuda.
Üks kogudus elab Püha Vaimu lähedal ja Tema juhtivuses,
teine kogudus elab oma jõus ja tarkuses.
Püha Vaim otsib filadelfialasi, selliseid südameid.
Mis on ärkamine?
Inglise keeles "revival", ladina keeles "revire" ehk
ellu tagasi toomine.
Teame, et kui me saime päästetud, meie sees sai alguse ärkamine.
Endine elu ei olnud enam piisav, pidime leidma midagi enamat,
tekkis patukahetsus ja me ärkasime surmast uude ellu,
Püha Vaim äratas meid. Tegime sisemise otsuse
pöörduda Kristuse poole ja hakata Teda järgima.
Mäletame Jeesuse kõnelust Nikodeemosega:
"Tõesti, tõesti, ma ütlen sulle, kes ei sünni ülalt,
ei või näha Jumala riiki."
Kõik, mis on seotud ärkamisega, saab alguse igaühest meist.
Kui me alandume, nutame oma patte, parandame meelt,
meist saab nõu, mille sisse Püha Vaim saab panna ärkamise.
Arvan, et kristlastena vastutame selle eest, mis soome rahvaga toimub.
Meie palved on tähtsad ja usuelu mõjutab.
Peame seda meeles.
Jumal räägib Teises Ajaraamatus 7:13-14:
"Vaata, kui ma sulen taeva, nõnda et vihma ei saja..."
Kui nad siis "pöörduvad oma kurjadelt teedelt, siis ma kuulen taevast
ja annan andeks nende patu ning säästan nende maa."
See on selge lubadus ärkamisest, maa paraneb,
kui suured rahvahulgad tulevad usule,
leiavad ühenduse Taevase Isaga.
Paljud karismaatilised usklikud ütlevad, et ärkamine,
mida ootame, tuleb väelise ülistuse läbi.
Teised jälle ütlevad, et võitud Sõna toob ärkamise.
Kolmas osapool ütleb, et kui me januneme Jumala järele,
see toob ärkamise.
Arvan, et kõik need on kindlasti vajalikud,
aga kui me uurime ärkamiste ajalugu, näeme,
et Püha Vaim toob esile ärkamise üllataval viisil,
ei ole olemas tehnikat, millega jõuaksime ärkamiseni.
Ainult alistudes, parandades meelt, palvetades,
olles Jumalale meelepärased, võime saada üheks sellega,
mida Püha Vaim on täide viimas.
Kuidas ärkamist ära tunda?
Ärkamine mõjutab seda ühiskonda, kus me elame:
meie perekondi, töökohti, meie linnu.
Kui Püha Vaimu armust paljud inimesed saavad korraga päästetud,
me muutume ja ükskõiksus muutub hoolimiseks,
viha asemele tuleb armastus, kõrvalkäimine asendab
eemale tõukamise, head asjad tulevad halbade asemele.
See on muutus, mis on nähtav ja kogetav.
See on õnnistatud olukord.
Jumala elu viljad tulevad esile ja mõjuvad tervendavalt
kogu ühiskonnale ja rahvale.
Usun, et paljud armuannid hakkavad tööle ja need
aitavad meid nii igapäeva kui ka vaimulikus elus.
Ei ole tühine asi anuda, palvetada ja paluda,
et Jumal annaks meile armu ja vaimuvihm võiks langeda
meie rahva keskele.
Lisaks sellele, et ärkamine puudutab suuri rahvahulki,
on sellele iseloomulik piirduda teatud geograafilise alaga.
Hetkel me näeme ärkamist Lõuna-Ameerikas, Aafrikas,
Aasias, aga Euroopa on pime ja külm.
Ühes prohveteeringus öeldi, et kui Jumal vaatas Euroopa peale,
see oli täiesti pime, aga Soome kohal oli väike valgusevihk.
Mõtlesin, et seal on need Jumala inimesed, kes usuvad Piiblisse
ja hoiavad Iisraeli õigel kohal.
Neid asju me oleme õpetanud.
Jumal tihti kasutab ahastuse aegu, et tekitada meis meelte muutust,
eraldada meid maailmast, panna väärtused õigesse järjekorda.
Kui meie oma elus või rahva elus tulevad majanduslikult rasked ajad,
Jumal võib muuta kõik olukorrad õnnistuseks.
On öeldud, et soome rahvas on üks nendest,
kelle keskele Jumal on andnud kõige rohkem ärkamisi.
Võime oodata, et see armujõgi, mis on läbi ajaloo ärkamiste
tervendanud meie rahvast, ei ole veel peatunud.
Issand annab meile veel ärkamisi.
Piiblist leiame esimese ärkamise, esimese nelipühipäeva.
Ap 2:2-4 "Ja äkitselt tuli taevast kohin, otsekui tugev tuul oleks
puhunud, ja täitis kogu koja, kus nad istusid.
Ja nad nägid otsekui hargnevaid tulekeeli, mis laskusid
iga üksiku peale nende seas. Ja nad kõik täideti Püha Vaimuga
ning hakkasid rääkima teisi keeli, nõnda nagu Vaim neile andis rääkida."
Märkame, et jüngrid kõigepealt täitusid selle Püha Vaimuga,
mille Issand neile oli lubanud. Selles Püha Vaimu väes
Peetrus astub inimeste ette ja kuulutab evangeeliumi.
Mehed, kes teda kuulevad, kahetsevad oma patte ja
küsivad: "Mehed, vennad, mida me peame tegema, et saada päästetud?"
Peetrus vastab: "Pöörduge, parandage meelt,
uskuge seda evangeeliumi Jeesusest Kristusest,
siis te saate Püha Vaimu anni."
3000 meest sai tol päeval päästetud,
see oli esimene suur ärkamine.
Algkoguduse aeg kestis u 100 aastat ja kirikuajalugu räägib,
et terve selle aja kestis ka ärkamine.
Jumala kogudus kasvas kõikjal maailmas,
elas ja mõjutas teisi Püha Vaimu läbi, armuannid olid kasutusel.
Öeldakse, et rahvale meeldis kogudus.
Jumala ligiolu oli nii väeline, et keegi ei suutnud vastu olla
ja ärkamise õhkkond oli olemas.
100-300 pKr oli märtrite aeg, usklikud maksid oma tunnistuse
eest eluga.
Märtreid oli palju. Jumal lasi ärkamisel kesta,
aga sellel oli kõrge hind.
300-ndatel sündisid suured kirikud keisrite eestvedamisel
ja 1000 aasta jooksul ärkamisest alguse saanud
kristlus jahenes ja kadus ära.
1500-ndatel algatas Luther reformatsiooni ehk usupuhastuse.
See oli kiriku ajaloos väga tähtis etapp ja sellele järgneva õnnistusena
alates 1700-ndatest kuni 1900-ndate ja tänapäevani,
on toimunud ärkamised, uurijate järgi kuue lainena,
need on hoidnud üleval seda elavat usku.
Nende tähtsus on olnud suur ka soome rahva jaoks.
Suured ärkamised algasid Tšehhist, kus oli hernhuutlaste rühm,
kes ööpäevaringselt palvetasid, parandasid meelt,
otsisid ühtsust Jumalaga.
Öeldakse, et nad tegutsesid ööpäevaringselt 100 aastat.
Sellele järgnes viis ärkamise lainet peamiselt Saksamaal,
Inglismaal, Ühendriikides ja Kanadas.
Kõigi nende jaoks oli iseloomulik väeline meeleparandus,
jõuline palveelu, Jeesuse teise tuleku ootamine,
väeline misjonitöö ja Piibli õpetus.
Püha Vaim aktiveeris need ärkamises kutsutud inimesed
tegema Kuningriigi tööd.
Soome Siion sai ka osa nendest ärkamistest.
Ärkamised jõudsid Soome läbi erinevate kanalite.
Kuues ärkamine, mis rõhutas Püha Vaimu liikumist ja elu
pühitsemist, sünnitas nelipühi liikumise ja evangeelse liikumise.
Koostasin nimekirja mõndadest kristlikest organisatsioonidest,
kes kannavad ärkamise pärandit meie rahva keskel.
Eriti tänapäeval karismaatiline liikumine, kus Pühal Vaimul
lubatakse tulla uuesti koguduse keskele juhtima, tegutsema.
Kallid sõbrad, otsime Püha Vaimu juhtimist, palvetame,
loome soodsaid tingimusi oma eludes, et Jumal võiks
anda ärkamise meie rahva keskele. Ärme anna alla! Aamen.
TV7 PIIBLIKOOL
Tapani Talikaineni õpetus Jumala uut loovast tööst,
ärkamise ajaloost ja eelkõige ärkamise ootusest on tekitanud
palju küsimusi siin TV7 kohvikus.
Minuga vestlemas on Leena ja Kari Ingelin, tere tulemast.
Esmamuljed Tapani õpetusest?
Väga hea ja tugev tekst.
Räägiti palju sellest, kuidas ärkamine
ja Püha Vaimu tegevus mõjutab igapäevaelu nagu koole,
valitsust, ajakirjandust ja töökohti.
Seda ma ootan, millal see hakkab välja paistma meie igapäevaelus.
Mida sina ootad, Leena?
Olen nõus sellega, mis mu abikaasa ütles.
See on muidugi väga armas, aga kas sul jäi veel midagi meelde?
See, kuidas ärkamist ära tunda, puudutas mind ka.
Tapani rääkis sellest, et ta ise pidevalt palub
ärkamist ja meie igaühe ülesanne on seda teha.
Kas see on teie jaoks tuttav asi?
Jah, see on olnud meie jaoks 4-aastane periood,
mille jooksul on juhtunud ka, et käed ei taha ristuda palveks
ega põlved põrandat puudutada, aga palvetada tuleks palju rohkem
ning siiralt uurida Piiblit.
Jäädes vaikseks ja alandudes Piibli ette.
Teine asi, mis mul jäi meelde Tapani õpetusest,
oli see, et peale ootuse ja palvetamise me peaksime
alistama oma elu Jumala tahte alla, tegema neid tegusid,
mida Jumal Piibli järgi tahab, et me teeme.
Kas see on sinu jaoks võitlus, Leena?
Jah, kindlasti, sest tihti mu hommiku- ja õhtupalved
on samadel teemadel, püüan palvetada näiteks Iisraeli rahva eest.
Sul on teatud teemad, mille eest palvetad.
Kas on veel asju, mida toote regulaarselt Jumala ette?
Jah, näiteks laps ja tema perekond.
Muidugi ka see, et me saame perena olla Jumala palge ees ja palvetada.
Vahel need asjad tulevad palves esile korraga,
vahel üksikute isikute ja asjade kujul.
Tapani rääkis sellest, et lõpuajal ärkamisega seostub ka tagakius
ja vastuseis.
Ta tõi välja ka ühe leevendava asjaolu, et see ei pruugi
Euroopas ja siin põhja pool tähendada vägivalda või
füüsilist vastuseisu, vaid pigem vaimulikku.
Mis arvad sellest, Kari?
Mind häirib kirikute hõredus selle koha pealt.
Kirikutel peaks olema rohkem ütlemist, tugevust.
Kirikud tahavad natuke liiga palju kiita heaks kõike.
Vahel mõtlen, kas kiriku muutumine ilmalikuks
on hädavajalik.
Igatsen, et kirikus oleks jõuline sõna ja väeline palve.
Rammusat leiba.
Jah, et asjadest räägitakse õigete nimedega.
Leena, kas kirikute hõre tuginemine Jumala Sõnale
võib tulla sellest, et püütakse olla meelepärased maailmale
või kas see tuleneb hirmust? Kardetakse, et inimesed lähevad
kirikust lahku, kui omatakse liiga tugevaid arvamusi?
Arvan, et see tuleneb mõlemast.
Mis oleks vaja ette võtta?
See on juba raskem küsimus.
Mida sa ise saaksid teha?
Isiklikult, mida teed, kui vestluses tõusevad sellised teemad esile?
Vahel ma püüan olla meelepärane, aga vahel ütlen oma arvamuse
kindlalt välja.
Eks see on üks meeleparanduse kohta meie igaühe jaoks.
Tapani, kes liitus meie lauaga siin, rääkis sellest.
Ärkamist palutakse, oodatakse, valmistatakse ette
oma südame ja eluviiside muutmise läbi.
Kas on nii, Tapani?
Jah, suhe Jumalaga algab isiklikust suhtest ja kogudust ei saa olla
ilma indiviiditeta.
Kogudusel pole muud usku peale selle liikmete usu.
Jah, kogudus koosneb inimestest.
Tapani rääkis ka usuelust ja religioossest elust,
kuidas mõistad seda, Kari?
Erinevad üksteisest nagu öö ja päev.
Alguses arvasin, et religioon on see lihtsam asi,
käid kiriku pinke nühkimas, kuulad jutlust,
aga kui süda pole avatud, need sõnad ei loe midagi.
Igaüks peab isiklikult oma südame avama kuulama ja
palve on jällegi see, mis aitab.
Aitäh, Leena ja Kari toreda vestluse eest.
Tapani, mis on meie piiblikoolis tulekul?
Jätkame õpetust Jumala uut loovast tööst, teise osa teemaks on
"Jumala viimane ärkamine".
Meid õpetab pastor Petri Kauhanen.
Rõõmustame, et oleme saanud liikuda edasi taevasteel
koos sinuga.
Palvetame, et Jumal võiks õnnistada sind oma Sõna läbi.
Loodame, et jätkate vestlust kodus või rühmades.
Kui soovid võtta osa laiemast vestlusest,
oleme avanud netilehekülje, kus see on võimalik:
www.missiojarvenpaa.fi
Sellelt lehelt leiad ka õpetusmaterjali,
mida välja printida.
Aitäh, õnnistagu Issand Jeesus Kristus su tulevasi päevi.
Tõlge: Sanna Pitko